יוסף המספר

יוסף סלע (נולד בשם יוסף שוורץ בשנת 1956 בתל אביב) הוא מספר סיפורים ישראלי.

==ביוגרפיה==
נולד להורים ממוצא רומני. אביו היה קצין בחיל האוויר ואימו הייתה זמרת סופראנו. גדל ב של תל אביב. למד בבית הספר "גרץ" בתל אביב ובבית הספר א.ד גורדון בהרצליה.

בגיל 22 יצא למסע שארך שבע שנים באירופה, דרום אמריקה, האיים הקאריביים ועוד. לאחר שחזר, השתתף בקורס מספרי סיפורים שנמשך שנה, לצד 40 גננות.

בהפקת התוכנית "מסיבת גן", שהנחה ירון לונדון, חיפשו מספר סיפורים שיקריא סיפור קצר לקראת סוף כל פרק. מלהקת הילדים הייתה גננת שהעסיקה את יוסף בגן שלה והיא הזמינה אותו להפקה. בין השנים 1989 – 1991 הגיש יוסף המספר פינה קבועה בה סיפר סיפורי עמים מכל העולם.

ב-1991 הופיע בתור מספר סיפורים לילדים ב"כמו גדולים", קלטת וידאו לילדים משיריו של הזמר אריק איינשטיין.

ב-1994 עלתה בערוץ 2 סדרת הטלוויזיה "יוסף המספר על הכרים". באותה שנה השתתף בתוכנית "שלום כיתה א'" ששודרה בטלוויזיה החינוכית.
150x150 פיקסלים

בשנת 2002 הוציא את הסרט "באוהלו של יוסף המספר - הסנדלר המאושר". את הסרט ביימה אורנה סלע, הפיקה וליהקה שרה בר סלע, וניהל מוזיקלית חנן בר סלע. הסרט יצא בהוצאת "גל סטאר" בני ברק.

לאחר שחזר בתשובה, בשנת 2008 הגיש בערוץ הידברות את התוכנית "סיפורי עמים" בה אירח מוזיקאים. בין האורחים בתוכנית היו: עודד דוד, א גרוייסע מציאה (נדב בכר ואורן צור), המדרגות, אבי פיאמנטה, אהרון רזאל, יוסף קרדונר, רואי לוי, יאיר גדסי, לייזר לויד, יעקב לב שמח, שמואל רוזבהן, עמוס יפרח, אריק שחר, ירון עוז, רמי גורן, אריאל כהן ואבי אוחיון.

יוסף סלע נשוי לאורנה, מלמדת שיטת ימימה, ואב לשניים. הם מתגוררים באלעד.

===מופעים===
סיפורים מצוירים - יוסף המספר ואיתן קדמי
יוסף מספר בעברית, אנגלית, צרפתית וגרמנית.

העלה את המופע "סיפורים חסידיים" בליווי טריו הבעל שם טוב: יוסף המספר בליווי 2 כלייזמרים: חנן בר סלע - קלרינט ומולה סייביץ - פסנתר.

ב-1996 העלה לצד המאייר איתן קדמי את המופע "סיפורים מצוירים".

מופעים לילדים:
* "סיפורי תורת המזרח"
* "מעשיות קלאסיות"
* "יוסף המספר בהופעה חיה"

מופעים למבוגרים:
* "סיפורי אהבה: על קנאה, נדודי שינה וחתונה"
*"סיפורים ברוח: מעשיות עם נשמה יתרה"
*"סיפורי בוכרה היפים"

===נהר האמת===
בשנת 2000 כתב ואייר את הספר "נהר האמת". הספר יצא בהוצאת "קירות מדברים" בראשון לציון. לספר צורף אלבום מוזיקה ובו מוזיקה אתנית להאזנה תוך כדי קריאת הספר. מהדורה זו נמכרה בכ-15,000 עותקים.

ב-2011 יצא הספר במהדורה שלישית, עם איורים של אליסף מיארה, בהפצת דברי שיר.

===אלבום מוזיקלי===
ב-2011 הוציא את האלבום "יוסף המספר שר שיר מהותי". בהקלטת האלבום השתתפו יאיר גדסי בשירה בשיר "גל עיני", ואברהם אבוטבול בנגינה על גיטרה. כמו כן, חלק מהנגנים באלבום (עמוס יפרח, ירון עוז, יעקב לב שמח) הם האמנים שהתארחו בתוכנית הטלוויזיה "סיפורי עמים" שהגיש יוסף בערוץ הידברות בשנת 2008.

סלע כתב, הלחין ועיבד מוזיקלית את כל שירי האלבום, ואייר את העטיפה. כמו כן הוא היה שותף בהפקה המוזיקלית - לצד ליאור משה, ובהפקה בפועל - לצד גיל בונשטיין.
<div class="mw-content-ltr">

</div>

==קישורים חיצוניים==
* 

* 	
* רענן זיו, [https://www.shoresh.org.il/spages/articles/article2050.htm המאסטר של מספרי הסיפורים], באתר "שורש", 6 באפריל 2010
* דוד אבן יהודה, [https://www.breslev.co.il/articles/ליוסף_המספר_יש_מה_לספר/תרבות_יהודית/יהדות.aspx?id=18294&language=hebrew ליוסף המספר יש מה לספר], באתר "ברסלב ישראל", 5 בפברואר 2011
* 
* דודו כהן, [https://www.bac.org.il/society/article/mylha-bslaa מילה בסלע], באתר בית אבי חי, 22 באוקטובר 2012
* ג'סיקה עקוקה, [https://www.hidabroot.org/article/1005 תשמע סיפור מרתק: ראיון עם יוסף המספר], ראיון באתר "הידברות", 22 באוקטובר 2013
* דודו כהן, [https://www.hidabroot.org/video/56621 בכיוון אחר: ראיון עם יוסף המספר], באתר "הידברות", 2013
* 

==הערות שוליים==

קטגוריה:סופרים ישראלים הידועים בשם עט
קטגוריה:מספרי סיפורים ישראלים
קטגוריה:חוזרים בתשובה
קטגוריה:מוזיקאים ישראלים
קטגוריה:אלעד: אישים
קטגוריה:ישראלים שנולדו ב-1956